Ǹdzóe biá. Mvɛ̂d miǹsaŋ. Etsígī bɛ́s. Dávid. 2Éyɔŋ bǒd yā Zif bə́ ngázu kad ai Sául nâ: "Ngǎ Dávid nyɔ́ á sɔlɔ́ ábə̄ bíā ?" 3Ǎ Zāmbá, nyǐgi ma ású dzwé dóe, ai ngul yǎ ázombo dóe, tsígi ma ǹtól á sósōō. 4É é ǎ Zāmbá, wógó ngogolán dzama, kə̂ge alɔ́ á bībúg yā ányu dáma. 5Amú bə̄yə́ŋ bə́ tsāg ma bitá, ńdɔ̄ fə biziligǎn byâyi ma ai awú. Bá ndzi kig bisī Zāmbá. 6Ńdɔ̄ hḿ Zambá á nyɔ ǎ zu ma ka, Zambá a zu fǔfulu ai ébá báwóno ma. 7Á dúgán abé ású ébá bámɔ́n mā ! Ai m̀baalán mətǐŋ wóe manáŋa bɔ́ wē. 8Ai m̀bəmbə ǹnə́m, mayi wa və́ mə̄túnuŋa: ǎ Ńtondôbə, mayi kaŋ dzwé dóe amú lə́ nə m̀bəŋ: 9amú lə́ ngákode ma ámalá ásə, miǹzízíŋ myáma mí ngawú ma osɔ́n á mís étē.